EUROPA-KOMMISSIONEN Bruxelles, den 21.6.2017 COM(2017) 322 final Forslag til EUROPA-PARLAMENTETS OG RÅDETS AFGØRELSE om mobilisering af Den Europæiske Fond for Tilpasning til Globaliseringen på baggrund af en

ansøgning fra Finland - EGF/2017/002 FI/Microsoft 2



BEGRUNDELSE BAGGRUND FOR FORSLAGET 1.De regler, der gælder for økonomisk støtte fra Den Europæiske Fond for Tilpasning til Globaliseringen (EGF), er fastsat i Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006 ("EGF-forordningen"). 2.Den 1. februar 2017 indgav Finland ansøgning EGF/2017/002 FI/Microsoft 2 om økonomisk EGF-støtte som følge af afskedigelser i Microsoft (Microsoft Mobile Oy) og hos 11 leverandører eller producenter i efterfølgende produktionsled ("afskedigelserne"). 3.Efter en vurdering af denne ansøgning har Kommissionen i overensstemmelse med de gældende bestemmelser i EGF-forordningen konkluderet, at betingelserne for økonomisk EGF-støtte er opfyldt. RESUMÉ AF ANSØGNINGEN EGF-ansøgning EGF/2017/002 FI/Microsoft 2 Medlemsstat Finland Berørt(e) region(er) (på NUTS 2-niveau) Helsingfors-Nyland (Nyland, FI1B1) Västra Finland (Birkaland) (FI197) Södra Finland (Varsinais-Suomi, FI1C1) Dato for indgivelse af ansøgningen Den 1. februar 2017 Dato for kvittering for modtagelse af ansøgningen Den 1. februar 2017 Dato for anmodning om yderligere oplysninger Den 15. februar 2017 Frist for indsendelse af yderligere oplysninger Den 29. marts 2017 Frist for afslutningen af vurderingen Den 21. juni 2017 Interventionskriterium EGF-forordningens artikel 4, stk. 1, litra a)

Hovedvirksomhed Microsoft (Microsoft Mobile Oy))

Antal berørte virksomheder 12 Økonomisk(e) aktivitetssektor(er) (NACE rev. 2 hovedgruppe) 62 (Computerprogrammering, konsulentbistand vedrørende informationsteknologi og lignende aktiviteter)

Antal dattervirksomheder, leverandører og producenter i efterfølgende produktionsled 11 Referenceperiode (fire måneder): 12. juli 2016 – 12. november 2016 Antal afskedigelser i referenceperioden (a) 1 248 Antal afskedigelser før og efter referenceperioden (b) 0 Samlet antal afskedigelser 1 248 Samlet antal støtteberettigede modtagere 1 248 Samlet antal tiltænkte støttemodtagere 1 000 Antal unge, der er tiltænkt støtte, og som ikke er i beskæftigelse eller under uddannelse 0 Budget til de individualiserede tilbud (EUR) 5 559 300 EGF-implementeringsbudget (EUR) 307 500 Samlet budget (EUR) 5 866 800 EGF-støtte (60 %) i EUR 3 520 080 VURDERING AF ANSØGNINGEN Sagsforløb 4.De finske myndigheder indgav ansøgning EGF/2017/002 FI/Microsoft 2 den 1. februar 2017, dvs. inden for en periode på 12 uger fra den dato, hvor interventionskriterierne, der er omhandlet i EGF-forordningens artikel 4, var opfyldt. Kommissionen bekræftede modtagelsen af ansøgningen samme dag og anmodede Finland om yderligere oplysninger den 15. februar 2017. Der blev indsendt yderligere oplysninger inden for seks uger efter anmodningen. Fristen på 12 uger efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne, for at der kan ydes økonomisk støtte, udløber den 21. juni 2017. Ansøgningens støtteberettigelse Berørte virksomheder og støttemodtagere 5.Ansøgningen vedrører 1 248 arbejdstagere, som var blevet afskediget af Microsoft Oy (Microsoft Mobile Oy) og af 11 leverandører og producenter i efterfølgende produktionsled. Hovedvirksomheden var aktiv i den økonomiske sektor, som er klassificeret under NACE rev. 2 hovedgruppe 62 (Computerprogrammering, konsulentbistand vedrørende informationsteknologi og lignende aktiviteter). De afskedigelser, som Microsoft Mobile Oy har foretaget, er hovedsagelig lokaliseret i NUTS 2-regionerne Helsingfors-Nyland, Västra Finlands län og Södra Finlands län. Virksomheder og antal afskedigelser i referenceperioden Microsoft Mobile Oy 1 191 Manpower Group Solutions 14 Accenture Oy 5 Sale Nordic Oy 1 HCL Technologies Ltd 3 Spellpoint Oy 1 ISS Palvelut OyManpower 20 Symbio Finland Oy 3 JOT Automation Oy 1 Tieto Oy 2 Lionbridge Oy 6 Varamiespalvelu-Group Oy 1



Virksomheder i alt: 12 Antal afskedigelser i alt: 1 248 Antal selvstændige, hvis aktivitet er ophørt, i alt: 0 I alt (støtteberettigede arbejdstagere og selvstændige): 1 248 Interventionskriterier 6.De finske myndigheder indgav ansøgningen med henvisning til interventionskriteriet i artikel 4, stk. 1, litra a), i EGF-forordningen, som forudsætter mindst 500 afskedigelser af arbejdstagere i løbet af en fire måneders referenceperiode i en virksomhed i en medlemsstat, inklusive arbejdstagere, der er blevet afskediget af leverandører og producenter i efterfølgende produktionsled. 7.Referenceperioden på fire måneder for ansøgningen løber fra den 12. juli 2016 til den 12. november 2016. 8.Afskedigelserne i referenceperioden fordeler sig som følger:

–1 191 arbejdstagere blev afskediget af Microsoft –57 arbejdstagere blev afskediget af 11 leverandører eller producenter i Microsofts efterfølgende produktionsled. Beregning af afskedigelser og aktivitetsophør 9.Afskedigelserne i referenceperioden er blevet beregnet som følger: –1 248 fra den dato, hvor arbejdsgiveren giver den enkelte arbejdstager meddelelse om afskedigelse. Støtteberettigede modtagere 10.Det samlede antal støtteberettigede modtagere er på 1 248. Sammenhæng mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen 11.Til støtte for, at der er en sammenhæng mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen, anfører Finland, at hovedårsagen til reduktionen i arbejdskraften er den verdensomspændende konkurrence i sektoren for mobiltelefoner og det deraf følgende tab af markedsandel for Microsoft Mobile Oy (og dets windowsbaserede styresystem). 12.Efter at Microsoft (US) overtog Nokias mobiltelefonaktiviteter, blev Microsoft Mobile Oy etableret i 2014 med hovedkvarter i Esbo i Finland. Ca. 4 700 ansatte fra Nokia blev overflyttet til Microsoft Mobile Oy i Finland. 13.Nokia anvendte udelukkende Microsofts styresystem Windows. Microsoft Mobile Oy fortsatte med denne praksis. Dette styresystem havde en global markedsandel på 3,3 % medio 2013, og andelen faldt til 0,8 % i 2016. Konkurrenternes styresystemer, som f.eks. Android, øgede markedsandelen til 82,2 %, og iOS (Apple) øgede andelen til 14,6 % i begyndelsen af 2016 . 14.Dette fald skete til trods for, at Microsoft Mobile Oy lancerede nye mobilapparater og investerede i design, komponenter og marketing. Konkurrenterne tilbyder billigere hardware og styresystemer, som i høj grad tiltrækker nye kunder på vækstmarkederne og også i Europa. 15.Denne ansøgning er fortsættelsen af en række tidligere ansøgninger fra Finland om Nokias tilbagegang (EGF/2007/003 FI/Perlos, EGF/2012/006 FI/Nokia Salo, EGF/2013/001 FI/Nokia, EGF/2015/001 FI/Broadcom, EGF/2015/005 FI/Computer Programming, EGF/2016/001 FI/Microsoft og EGF/2016/008 FI/Nokia Network Systems). Begivenheder, der gav anledning til afskedigelserne og til aktivitetsophør 16.Produktionen af mobilapparater flyttes i øjeblikket til lande med lavere lønninger, hvor arbejdsbetingelserne ofte er dårlige. Lave lønninger er en del af omkostningseffektivitet. Billigere mobilapparater er stærkt efterspurgte på vækstmarkederne. Den europæiske import er også stigende. 17.Tabet af markedsandel for Nokia skyldes de mange østasiatiske smartphone-producenters aggressive indtræden på markedet, idet de drager fordel af lave løn- og produktionsomkostninger. 18.Vinderne i denne konkurrencesituation har været producenter med hjemsted i USA og Asien, som anvender Android og iOS som operativsystemer. 19.Android har hundredvis af partnere, især i Asien, som udsender nye telefoner hvert år. Der er en række Androidmuligheder i de midterste og laveste prissegmenter. Det er afgørende på markeder som Indien, Afrika og Mellemøsten. Produktionen af mobilapparater er blevet flyttet fra Sydkorea til Kina og senest til lande med endnu lavere omkostninger, som f.eks. Vietnam. 21.I maj 2016 meddelte Microsoft, at Microsoft Mobile Oy ville reducere med op til 1 350 arbejdspladser i Finland. Alle aktiviteter i Microsoft Mobile Oy lukkes. 550 ansatte mistede deres arbejde i regionen Helsingfors-Nyland, 500 i Birkalandområdet (regionen Västra Finland) og 300 i Salo (regionen Södra Finland).

22.I øjeblikket gennemføres der en EGF-intervention (EGF/2016/001 FI/Microsoft), der skal støtte de ansatte, der tidligere er blevet afskediget af Microsoft. De tiltænkte støttemodtagere i dette forslag adskiller sig fra støttemodtagerne i ovennævnte sag. Afskedigelsernes forventede virkning på økonomien på lokalt, regionalt og nationalt plan og på beskæftigelsen De berørte NUTS 2-regioner er Helsingfors-Nyland, Västra Finland og Södra Finland. Helsingfors-Nyland 23.I 2012-2016 vedrørte de omfattende afskedigelser mest elektronikindustrien og softwareindustrien. I efteråret 2016 fandt der afskedigelser sted i en række fremstillingssektorer og i bygge- og anlægssektoren. 24.Antallet af beskæftigede i informations- og kommunikationssektoren i Nyland i tredje kvartal af 2016 var 6 000 lavere end året før. Arbejdsløsheden blandt højt uddannede grupper og IKT-fagfolk stiger stadig. 25.I 2012-2016 vedrørte de omfattende afskedigelser i Helsingfors, Esbo og Vanda mest elektronikindustrien og softwareindustrien. Disse virksomheder afskedigede mere end 5 000 arbejdstagere i 2012-2016. 26.Ca. 72 % af de personer, der blev afskediget af Microsoft i regionen, er højt uddannede. Västra Finlands län 27.Birkalandområdet et det område, der er mest berørt af afskedigelserne i Microsoft Mobile Oy i denne region. 28.I 2016 havde kontoret for beskæftigelse og økonomisk udvikling i Birkaland (TE-Kontoret) i alt 38 077 ledige arbejdssøgende. Ledige arbejdssøgende tegnede sig for 14,6 % af arbejdsstyrken. 29.TE-Kontoret i Birkaland har i øjeblikket registreret ca. 1 700 ledige arbejdssøgende inden for IKT-sektoren. I 2016 tegnede de langtidsledige sig for 40 % af alle registrerede ledige arbejdssøgende inden for IKT-sektoren i Birkaland. 30.Erhvervsgruppen med den største stigning i arbejdsløsheden er specialister med videregående uddannelse. I alt 6 084 akademikere blev registreret som ledige arbejdssøgende i september 2016 i denne region. Arbejdsløshedsprocenten blandt højt uddannede arbejdstagere i teknologisektoren steg sidste år med 8,1 procentpoint i regionen. Södra Finlands län

31.I denne region er Salo det byområde, der er mest berørt af afskedigelserne i Microsoft Mobile Oy. 300 ansatte vil miste deres arbejde hos Microsoft i Salo ifølge TE-Kontoret. 32.Salo har mistet i alt 6 900 arbejdspladser mellem 2007 og 2014, hvilket er et fald i arbejdspladser på 26 procentpoint. På grund af det tidligere Nokias produktionsophør af mobiltelefoner og den økonomiske afmatning er ledigheden mere end fordoblet mellem 2008 og 2016 i området. Arbejdsløsheden i regionen er steget med mere end 10 procentpoint fra 7,0 til 17,5 %. Denne ændring har været usædvanlig, selv når man sammenligner med andre finske kommuner med Nokia/Microsoft . 34.Andelen af højtuddannede blandt de arbejdsløse i Salo er steget. Tiltænkte støttemodtagere og foreslåede foranstaltninger Tiltænkte støttemodtagere 35.Det anslåede antal afskedigede arbejdstagere, der forventes at deltage i foranstaltningerne, er på 1 000. Fordelingen af disse arbejdstagere på køn, nationalitet og aldersgruppe er som følger: Kategori Antal

støttemodtagere Køn: Mænd: 740 (74,0 %) Kvinder: 260 (26,0 %) Statsborgerskab: EU-borgere: 955 (95,5 %) Ikke-EU-borgere: 45 (4,5 %) Aldersgruppe: 15-24-årige: 0 (0 %) 25-29-årige: 25 (2,5 %) 30-54-årige: 925 (92,5 %) 55-64-årige: 50 (5,0 %) over 64 år: 0 (0 %) De foreslåede foranstaltningers støtteberettigelse 36.De individualiserede tilbud, der skal gives til de afskedigede arbejdstagere, omfatter følgende foranstaltninger. –Coaching-foranstaltninger og andre forberedende foranstaltninger: Disse foranstaltninger omfatter uddannelse i jobsøgning, støtte til arbejdsmobilitet (Eures-tjenester), individuel vejledning (jobcoaching), karrierevejledning og ekspertvurderinger. –Beskæftigelses- og tjenesteydelser til virksomheder: Disse foranstaltninger omfatter støtte til uafhængige jobsøgende, kompetencevurderinger, arbejde på prøve og rekrutteringstiltag. –Uddannelse: Denne foranstaltning omfatter erhvervsuddannelse, videreuddannelse, forskellige former for omskoling og uddannelse i forbindelse med iværksættelse og arbejdskraftmobilitet. –Iværksætterstøtte: Denne foranstaltning yder støtte til iværksættere til fremme af forretningsaktiviteter, til lancering og etablering af en virksomhed på heltidsbasis inden for IKT-sektoren og andre sektorer. –Løntilskud: Denne foranstaltning støtter beskæftigelse i et nyt arbejde ved at reducere lønomkostningerne. Løntilskuddet er på 30-50 % af lønomkostningerne. –Godtgørelser i forbindelse med omkostninger ved rejse og ophold: Denne foranstaltning dækker de omkostninger, som den arbejdssøgende har under en uddannelsesforanstaltning. 37.De foreslåede foranstaltninger, som her er beskrevet, udgør aktive arbejdsmarkedsforanstaltninger, der falder ind under de støtteberettigede foranstaltninger, der er fastlagt i EGF-forordningens artikel 7. Disse foranstaltninger erstatter ikke passive socialsikringsforanstaltninger. 38.De finske myndigheder har leveret de ønskede oplysninger om foranstaltninger, der er obligatoriske for den berørte virksomhed i medfør af national lov eller kollektive overenskomster. De har bekræftet, at økonomisk EGF-støtte ikke erstatter sådanne foranstaltninger. Anslået budget 39.De anslåede samlede omkostninger er på 5 866 800 EUR og omfatter udgifter til individualiserede tilbud på 5 559 300 EUR samt udgifter til forberedelse, forvaltning, oplysning, offentlig omtale, kontrol- og rapporteringsaktiviteter på 307 500 EUR.

40.Der anmodes om økonomisk EGF-støtte på i alt 3 520 080 EUR (60 % af de samlede omkostninger). Foranstaltninger Forventet antal deltagere Anslåede omkostninger pr. deltager

(i EUR) Samlede anslåede omkostninger* (i EUR) Individualiserede tilbud (foranstaltninger i henhold til EGF-forordningens artikel 7, stk. 1, litra a) og c)) Coaching-foranstaltninger og andre forberedende foranstaltninger (Valmennukset ja muut valmentavat toimenpiteet) 195 1 200 234 000 Beskæftigelses- og virksomhedstjenester (Työllisyys- ja yrityspalvelut) 800 606 484 800 Uddannelse (Koulutus) 535 6 000 3 210 000 Iværksætterstøtte (Starttiraha) 18 8 000 144 000 Subtotal (a): Procentdel af pakken af individualiserede tilbud – 4 072 800 (73,26 %) Godtgørelser og incitamenter (foranstaltninger i henhold til EGF-forordningens artikel 7, stk. 1, litra b)) Løntilskud (Palkkatuki) 163 9 000 1 467 000 Godtgørelser i forbindelse med omkostninger ved rejse og ophold (Liikkuvuusavustus) 130 150 19 500 Subtotal (b): Procentdel af pakken af individualiserede tilbud – 1 486 500 (26,74 %) Foranstaltninger i henhold til EGF-forordningens artikel 7, stk. 4 1. Forberedelse – 9 000 2. Forvaltning – 143 000 3. Oplysning og offentlig omtale – 115 500 4. Kontrol og rapportering – 40 000 Subtotal (c): Procentdel af de samlede omkostninger: – 307 500 (5,24 %) Samlede omkostninger (a + b + c): – 5 866 800 EGF-støtte (60 % af de samlede udgifter) – 3 520 080 *: tal i procent er afrundede, de andre er ikke 41.Omkostningerne til de foranstaltninger, der er identificeret i ovenstående tabel som foranstaltninger i henhold til EGF-forordningens artikel 7, stk. 1, litra b), overstiger ikke 35 % af de samlede omkostninger ved den samordnede pakke af individualiserede tilbud. De finske myndigheder har bekræftet, at disse foranstaltninger er betinget af, at støttemodtagerne deltager aktivt i jobsøgnings- eller uddannelsesaktiviteterne. 42.De finske myndigheder har bekræftet, at investeringsomkostningerne til selvstændig virksomhed, nystartede virksomheder og medarbejderovertagelser ikke overstiger 15 000 EUR pr. støttemodtager. Periode for udgifternes støtteberettigelse 43.De finske myndigheder begyndte den 12. juli 2016 at yde individualiserede tilbud til støttemodtagerne. Udgifterne til foranstaltningerne vil derfor være berettigede til økonomisk EGF-støtte fra den 12. juli 2016 til den 1. februar 2019. 44.De finske myndigheder påtog sig den administrative udgift, der skal gennemføre EGF, den 12. juli 2016. Udgifterne til forberedelse, forvaltning, oplysning, offentlig omtale og kontrol- og rapporteringsaktiviteter er derfor berettigede til økonomisk EGF-støtte fra den 12. juli 2016 til den 1. august 2019. Komplementaritet med de foranstaltninger, der finansieres af nationale midler eller EU-midler 45.Kilderne til den nationale forfinansiering eller medfinansiering er budgettet for den offentlige arbejdsformidling i den administrative afdeling af ministeriet for økonomi og beskæftigelse (MEE). Nogle tjenester vil også blive finansieret over driftsudgifterne for centrene for økonomisk udvikling (ELY-centrene) og kontorerne for beskæftigelse og økonomisk udvikling (TE-Kontorerne). 46.De finske myndigheder har bekræftet, at de ovenfor beskrevne foranstaltninger, der modtager økonomisk EGF-støtte, ikke samtidig modtager økonomisk støtte fra andre af Unionens finansielle instrumenter. Fremgangsmåder ved høringen af de tiltænkte støttemodtagere eller disses repræsentanter eller arbejdsmarkedets parter samt lokale og regionale myndigheder 47.Finland har anført, at den koordinerede pakke af individualiserede tilbud er blevet udarbejdet i samråd med en arbejdsgruppe bestående af repræsentanter for ELY-centrene og TE-Kontorerne i de berørte regioner, Microsoft, den finske teknologiindustri, fagforeningen Pro, sammenslutningen af ingeniører i Finland og det finske finansieringsorgan for innovation. Forvaltnings- og kontrolsystemer 48.Ansøgningen indeholder en beskrivelse af forvaltnings- og kontrolsystemerne, som fastlægger de involverede organers ansvarsområder. Finland har meddelt Kommissionen, at den økonomiske støtte vil blive forvaltet af MEE, som fungerer som forvaltnings- eller attesteringsmyndighed for EGF og som et bemyndiget organ, der uddeler EGF-støtte. Forvaltningsfunktionerne for EGF er blevet tildelt kontoret for beskæftigelse og iværksætteri. 49.De attesterende funktioner hører ind under afdelingen for menneskelige ressourcer og administration. Udbetalinger til støttemodtagerne sker gennem de regionale ELY-centre og TE-Kontorer. 50.Med hensyn til revision er det ansvarlige organ den uafhængige interne revisionsenhed, der arbejder under MEE's faste sekretariatschef. Tilsagn afgivet af den pågældende medlemsstat 51.De finske myndigheder har givet alle nødvendige garantier med hensyn til følgende:

–Principperne om ligebehandling og ikke-forskelsbehandling overholdes i forbindelse med adgang til de foreslåede foranstaltninger og deres gennemførelse. –Kravene i den nationale lovgivning og i EU-lovgivningen vedrørende kollektiv afskedigelse er blevet overholdt. –Hvis den virksomhed, som gennemfører afskedigelser, har fortsat sine aktiviteter efter afskedigelserne, skal den have opfyldt sine lovmæssige forpligtelser i forbindelse med afskedigelserne og have sørget for sine arbejdstagere i overensstemmelse hermed. –De foreslåede foranstaltninger modtager ikke økonomisk støtte fra andre EU-fonde eller fra finansielle instrumenter, og dobbeltfinansiering vil blive forhindret. –De foreslåede foranstaltninger supplerer de foranstaltninger, der finansieres af strukturfondene. –Den økonomiske EGF-støtte overholder de proceduremæssige og materielle EU-bestemmelser om statsstøtte. VIRKNINGER FOR BUDGETTET Budgetforslag 52.EGF må ikke overstige et maksimalt årligt beløb på 150 mio. EUR (i 2011-priser), jf. artikel 12 i Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020. 53.Efter at have gennemgået ansøgningen for så vidt angår de betingelser, der er fastsat i EGF-forordningens artikel 13, stk. 1, og under hensyntagen til antallet af tiltænkte støttemodtagere, de foreslåede foranstaltninger og de forventede omkostninger, foreslår Kommissionen at mobilisere EGF til et beløb på 3 520 080 EUR, hvilket svarer til 60 % af de samlede omkostninger ved de foreslåede foranstaltninger, for at kunne yde økonomisk støtte til ansøgningen. 54.Den foreslåede afgørelse om at mobilisere EGF vil blive truffet i fællesskab af Europa-Parlamentet og Rådet, jf. punkt 13 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning. Tilhørende retsakter 55.Samtidig med at Kommissionen forelægger dette forslag til en afgørelse om at mobilisere EGF, forelægger den et forslag for Europa-Parlamentet og Rådet om overførsel til den relevante budgetpost af et beløb på 3 520 080 EUR. 56.Samtidig med at Kommissionen vedtager dette forslag til en afgørelse om at mobilisere EGF, vedtager den ved en gennemførelsesretsakt en afgørelse om økonomisk støtte, der træder i kraft den dag, hvor Europa-Parlamentet og Rådet vedtager den foreslåede afgørelse om at mobilisere EGF. Forslag til EUROPA-PARLAMENTETS OG RÅDETS AFGØRELSE om mobilisering af Den Europæiske Fond for Tilpasning til Globaliseringen på baggrund af en

ansøgning fra Finland - EGF/2017/002 FI/Microsoft 2 EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006, særlig artikel 15, stk. 4,